Diari Oficial de la Generalitat Valenciana


Sumari del DOGV 5170, del 04-01-2006 (2005/14458)

Notificació a Mimun Mohamed Amekran de la sentència dictada en el juí verbal número 721/2004.
---------------------------------------------------------------------------------------------

### Dades del document

Número de DOGV
:   5170

Data del DOGV
:   04-01-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/14249


Organisme emissor
:   Jutjat de Primera Instància Número 20 de València

Tipus de document
:   Edicte

Notificació a Mimun Mohamed Amekran de la sentència dictada en el juí verbal número 721/2004. [2005/F14375]
  
Procediment: assumpte civil 000721/2004.
  
Juí verbal (desnonament per falta de pagament) 000721/2004.
  
Part demandant: Gonzalo Ramiro Pedrer 16 C.P.
  
Part demandada: Mimun Mohamed Amekran.
  
En el juí esmentat, s'ha dictat la resolució que té la decisió del text literal següent:
  
Decisió
  
Estime la demanda formulada pel procurador Andrés Moya Valdemoro en nom i representació de la Comunitat de Propietaris Gonzalo Ramiro Pedrer, número 16, contra Mimun Mohamed Amekran sobre resolució per falta de pagament de la renda de contracte d'arrendament d'habitatge i sobre reclamació de quantitat en concepte de rendes degudes i futures, declare resolt per falta de pagament de la renda el contracte d'arrendament relatiu a l'habitatge situat al carrer de Ramiro Pedrer, número 16, porta 17, àtic, de València, i en conseqüència condemne el demandat Mimun Mohamed Amekran a reconéixer i complir la dita declaració, havent de deixar lliure, vacu, expedit i a disposició de la demandant l'habitatge esmentat en el termini legal. I si el demandat no entregara a la demandant voluntàriament la possessió de l'habitatge, es fixa el dia 26 de juliol de 2005 a les 11.30 hores per a la pràctica del llançament.
  
Així mateix, condemne Mimun Mohamed Amekran que pague a la comunitat de propietaris actora la quantitat de 3.601,34 euros (rendes arrendatàries d'agost de 2003 a maig de 2005, i que es correspon amb la suma de la quantitat de 1.790,30 euros reclamada en la demanda, més els 1.811,04 euros pels quals es va ampliar en l'acte del juí), més l'interés legal des de la interpel·lació judicial.
  
També es condemna el demandat al pagament de l'import de les rendes que es produïsquen fins al lliurament efectiu de la possessió de l'habitatge a la demandant. Per a calcular l'import de la condemna n'hi haurà prou de multiplicar l'import mensual de la renda pel nombre de mesos que transcórreguen fins al lliurament de l'habitatge a la comunitat demandant.
  
S'imposen les costes a la part demandada.
  
Contra esta sentència es podrà interposar recurs d'apel·lació, que es prepararà en el termini dels cinc dies següents al de la notificació.
  
No s'admetrà el recurs al demandat si en preparar-lo no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades.
  
Esta és la meua sentència, que es portarà al llibre de las de la seua classe i testimoni a les actuacions corresponents, que pronuncie, mane i firme. Continuen les firmes i rúbriques.
  
Atés el desconeixement de l'actual domicili o residència de la part demandada, i per a portar a efecte la diligència de notificació de sentència a esta, s'expedix el present edicte, que es publicarà en el Diari Oficial de la Generalitat Valenciana i al tauler d'anuncis d'este jutjat.